section_heading: Tematski koncerti i prezentacije
paragraph_text: Nakon održanih koncerata posvećenih Bachu, Debussyju te koncertima naslovljenim kao "Putovanje kroz muzičke epohe", u povodu Bachovog 329. rođendana održao je u Visokom koncert pod nazivom "Priče o Bachovim invencijama i fugama" spojivši cikličnu izvedbu Bachovih 15 Dvoglasnih invencija s prikazima iz Bachova života. Nakon osvojene Rektorove nagrade Sveučilišta u Zagrebu za projekt "Klavir – kroz historiju i građu" isti je prezentiran u Zenici (Srednja muzička škola) i Banjoj Luci (Banski dvor), a zatim i u Sarajevu (Franjevačka teologija Sarajevo, studeni 2013. i Domu Oružanih snaga, studeni 2014.). Posebno je zanimanje izazvalo gostovanje projekta u sklopu festivala VaClaF 2014. u Varešu.[http://www.radiobobovac.com/vijesti/nove-vijesti/1074-u-susret-2-vares-classic-festivalu Radio Bobovac.com – U susret 2. Vareš classic festivalu], pristupljeno 8. svibnja 2015.